cyanic-selkie/wikianc huggingface dataset:
Kim Chi-ha
Kim Chi-ha (koreansk: 김지하, hanja: 金芝河, født 4. februar 1941, død 8. mai 2022 i Wonju) var en koreansk dikter og dramatiker.
Han var dissident under Park-regimet og ble dømt til livstid i fengsel i 1976. Som katolikk sammenlignet han lidelsene til det koreanske folk med lidelsene til Jesus Kristus. I skuespillet «Jesus med gullkrone» møter en spedalsk Jesus i fengsel. Jesus ber den spedalske frigjøre ham. Ved å hjelpe den spedalske blir gullkronen til Jesus fjernet og han kan snakke fritt.
Sankta Isabellas orden
Sankta Isabellas orden (portugisisk Real Ordem da Rainha Santa Isabel) er en portugisisk orden innstiftet 4. november 1801 av prinsregent Johan, den senere kong Johan VI av Portugal, etter oppfordring fra hans kone, Charlotta Joakima av Bourbon. Hun var datter av kong Karl IV av Spania og Maria Luisa av Parma og etableringen av Sankta Isabellas orden kom som svar på innstiftelsen av den spanske Maria Luisa-ordenen, oppkalt etter dronning Charlotta Joakimas mor. Begge ordener er kun for kvinner og kalles dameordener. Sankta Isabellas orden har navn etter den hellige dronning Elisabet av Portugal, også kjent som Sankta Isabella. Ordenens statutter ble fastsatt av Charlotta Joakima 25. april 1804. Ordenen har én klasse og tildeles medlemmer av det portugisiske kongehus og kvinner fra høyadelen. Etter at Portugal i 1910 ble republikk, er ordenen ikke lenger forbundet med den portugisiske stat. Den eksisterer fortsatt som en dynastisk orden i huset Bragança.
1304 Arosa
1304 Arosa er en asteroide i det ytre av hovedbeltet. Den ble oppdaget 21. mai 1928 av Karl Wilhelm Reinmuth ved Landessternwarte Heidelberg-Königstuhl i Heidelberg.
Kreis Reichenbach
Kreis Reichenbach var en Landkreis som eksisterte i Bezirk Karl-Marx-Stadt i Den tyske demokratiske republikk. Kretsen ble opprettet i 1952 fra deler av de tidligere kretsene Amtshauptmannschaft Plauen, Amtshauptmannschaft Auerbach og Amtshauptmannschaft Zwickau.
Fra 1990 til 1996 fortsatte den å eksistere som Landkreis Reichenbach innenfor Fristaten Sachsen. Den 1. januar 1996 ble den slått sammen med Landkreis Auerbach, Landkreis Klingenthal, Landkreis Oelsnitz og Landkreis Plauen til den nye Vogtlandkreis.
Liste over utøvere i Vuelta a España 2005
Liste over utøvere i Vuelta a España 2005
José Joaquín Rojas
José Joaquín Rojas Gil (født 8. juni 1985 i Cieza, Murcia) er en profesjonell spansk landeveissyklist. Han sykler for det spanske laget Movistar Team.
NTL Sentralforvaltningen
Norsk Tjenestemannslag Sentralforvaltningen er en landsforening innenfor Norsk Tjenestemannslag. Landsforeningen ble opprettet 1. april 2008 gjennom sammenslåing av NTL Sentraladministrasjonen og NTL Embetskontorene. Landsforeningen er NTL sin nest største i medlemstall.
NTL Sentralforvaltningen organiserer ansatte i om lag 70 virksomheter. De fleste av disse befinner seg innenfor det statlige tariffområdet, men landsforeningen organiserer også ansatte innenfor fristilte statlige virksomheter i Spekter-området samt ansatte i frivillige organisasjoner som i all hovedsak baserer seg på offentlig finansiering. Blant virksomhetene i landsforeningen er NTL-medlemmer i samtlige departementer, med unntak av Utenriksdepartementet (der NTL-avdelingen meldte seg ut av landsforeningen i kritikk mot den radikaliseringen den gjennomgikk på 70-tallet), Departementenes sikkerhets- og serviceorganisasjon, Fylkesmannen, domstolene og de fleste, men ikke alle, direktorater og tilsyn.
Nord-Korea under Sommer-OL 1976
Nord-Korea under Sommer-OL 1976. Trettiåtte sportsutøvere fra Nord-Korea deltok i åtte sporter under Sommer-OL 1976 i Montréal. Det var andre gangen som Nord-Korea deltok i et sommer-OL. De kom på 21.-plass på medaljestatistikken med en gull- og en sølvemedalje.
Mingshan
Mingshan kan være:
Thomas Kyd
Thomas Kyd (født 3. november 1558 i London, død 16. juli 1594 i London) var en engelsk dramatiker i engelsk renessanse og tudortiden, forfatter av dramaet Den spanske tragedie (The Spanish Tragedy), og en av de viktigste utviklere av det elisabethanske teater, se Engelsk renessanseteater.
Allerede godt kjent i sin samtid falt Kyd ned i mørket fram til 1773, da Thomas Hawkins, en av de første redaktørene av Den spanske tragedie, gjenoppdaget at Kyd var navngitt som forfatter av Thomas Heywood i hans Apologie for Actors (Unnskyldning for skuespillere, 1612). Hundre år senere begynte forskere i Tyskland og England å spre lys over Kyds liv og arbeid, inkludert det kontroversielle funnet at han kan ha vært forfatter av et skuespill om Hamlet som dateres før William Shakespeares kjente drama Hamlet.
Tidlig liv
Thomas Kyd var sønn av Francis og Anna Kyd og ble døpt i St Mary Woolnoth-kirken i Ward of Langborn, Lombard Street i London den 6. november 1558. Ettersom dåpen på denne tiden ble vanligvis utført tre dager etter fødselen er det antatt at hans fødsel var 3. november. Dåpsopptegnelsen har følgende innskrift: «Thomas, sønn av Francis Kydd, borger og skriver av hoffbrev av London». Francis Kydd var en skriver og i 1580 ble han bestyrer av skrivernes selskap, Scriveners' Company.
I oktober 1565 ble den unge Kydd innskrevet ved den nylig opprettede skolen Merchant Taylors' School, hvor rektor var Richard Mulcaster. Medelever var blant annet Edmund Spenser og Thomas Lodge. Her mottok Kyd en god utdannelse takket være Mulcasters framskrittsvennlige ideer. Bortsett fra latin og gresk lærte han også musikk, drama, fysisk utdannelse og «god oppførsel». Det er ingen bevis for at Kyd gikk videre til et av universitetene. Han kan ha gått inn i sin fars profesjon, to brev skrevet av ham er bevart og hans håndskrift tyder på trening som skriver.
Litterær karriere
Bevis antyder at på 1580-tallet ble Kyd en betydningsfull dramatiker, men lite er kjent om hans aktivitet. Francis Meres plasserer ham blant «våre beste for tragedier» og Heywood kaller ham et annet sted for «Den berømte Kyd». Ben Jonson nevner ham i samme referanse sammen med Christopher Marlowe (som Kyd en tid delte rom med i London) og John Lyly i Shakespeares første folioutgave.
Den spanske tragedie ble sannsynligvis skrevet på midten til slutten av 1580-tallet. Den tidligste bevarte utgaven ble trykket i 1592, den fulle tittelen var Den spanske tragedie, inneholder den sørgelige slutten til Don Horatio, and Bel-imperia, med den jammerlige døden til gamle Hieronimo. Imidlertid var stykket vanligvis kjent som rett og slett «Hieronimo» etter stykkets hovedperson. Det var muligens et av de aller mest populære oppsetningene på «Shakespeares tid», og satte nye standarder for effektiv handlingsgang og utvikling av karakterer. I 1602 ble det utgitt en utgave hvor det ble lagt til «tillegg». Philip Henslowes dagbok har en opptegnelse av betaling til Ben Jonson for tillegg dette året, men det har blitt diskutert om de utgitt tilleggene reflekterer Jonsons arbeid eller om de faktisk ble skrevet for en gjenutgivelse av Den spanske tragedie i 1597 som er nevnt av Henslowe.
Andre verker av Kyd er hans oversettelser av Torquato Tassos Padre di Famiglia, utgitt som The Householder's Philosophy (Husholderens filosofi, 1588); og Robert Garniers Cornelia (1594). Skuespill tilskrevet enten helt eller delvis til Kyd er blant annet Soliman and Perseda, Kong Leir og Arden av Feversham. Et stykke relatert til Den spanske tragedie kalles The First Part of Hieronimo (bevart i en quarto fra 1605) kan være en dårlig kvartformat eller rekonstruksjon av et stykke etter minnet av Kyd, eller det kan være en dårligere forfatters burleske utgave av Den spanske tragedie, inspirert av stykkets suksess. Kyd er generelt blitt akseptert som forfatter av et Hamlet-stykke, forløperen til Shakespeares tilsvarende stykke (se Ur-Hamlet). Det eksisterer noe poesi etter Kyd, men det synes som det meste av hans produksjon er tapt eller ikke identifisert.
Suksessen til Kyds skuespill strakte seg ut til resten av Europa. Versjoner av Den spanske tragedie og hans Hamlet ble populære i Tyskland og i Nederlandene i flere generasjoner. Påvirkningen fra disse europeiske stykkene var hovedsakelig grunnen for tyske forskeres interesse i Kyd på 1800-tallet.
Senere liv
En gang i 1587 gikk Kyd i tjeneste hos en adelsmann, muligens Ferdinando Stanley, 5. jarl av Derby, Lord Strange, som støttet økonomisk et skuespillerselskap. Han kan ha arbeidet som sekretær, om han ikke også skrev skuespill. En gang rundt 1591 kom også Christopher Marlowe inn under jarlens beskyttelse, og for en tid delte Marlowe og Kyd rom i London, og kanskje også ideer.
Den 11. mai 1593 beordret det kongelige råd arrest av forfatterne av «lovforbrytelser og opprørske nidskrift» som hadde blitt satt opp rundt om i London. Den neste dagen var Kyd blant de som ble arrest. Han mente selv senere at han hadde vært offer for en angiver. Hans rom ble ransaket og istedenfor bevis av «nidskrift» ble det funnet en arianistisk avhandling, beskrevet av etterforskerne som «nedrig kjettersk forfengelighet som nektet for den evig hellighet av Jesus Kristus vår HERRE og frelser funnet blant papirene til Thos. Kydd (sic), fange (…) som han bekreftet hadde mottatt fra C. Marley (sic)». Det er antatt at Kyd ble torturert brutalt for å gi fra seg denne informasjonen. Marlowe ble ført fram for kongens råd etter disse hendelsene og mens han ventet på en beslutning på sin sak ble han drept i episode som involvert kjente regjeringsagenter.
Kyd ble til slutt løslatt, men ble ikke lenger akseptert i sin herres tjeneste. Ved å tro at han var under mistanke for ateisme skrev han til vokter av det store riksseglet, sir John Puck, for å hevde sin uskyld, men hans anstrengelser for å renvaske sitt navn var tilsynelatende nytteløse. Det siste som høres fra forfatteren er utgivelsen av Cornelia tidlig i 1594. I dedikasjonen til hertuginnen av Sussex gir han antydninger til «den bitre tiden og private tapte ligdenskaper» han hadde opplevd. Kyd døde senere det samme året, og ble gravlagt den 15. august i London, 30 dager er tradisjonelt tiden før begravelsen, noe som kan datere hans død til 16. juli. Han var kun 35 år gammel. I desember det samme året ga hans mor juridisk avkall på administrasjon av hans bo, sannsynligvis for at det var befestet med gjeld.
Statens nærings- og distriktsutviklingsfond
Statens nærings- og distriktsutviklingsfond (SND) ble opprettet 1. januar 1993 gjennom sammenslåing av Distriktenes utbyggingsfond, Industribanken, Industrifondet og Småbedriftsfondet. Etter hvert gikk også Statens lånekasse for aviser, Statens Fiskarbank og Statens Landbruksbank inn i fondet. Fra og med 2004 har det vært en del av Innovasjon Norge.
Joachim Holst-Jensen
Joachim Arnold Holst-Jensen (født i Bergen 16. juni 1880, død i Oslo 7. mars 1963) var en norsk skuespiller.
Holst-Jensen var tilknyttet Centralteatret fra 1910 til 1925 og fra 1928 Nationaltheatret. Han er kanskje mest kjent for sine roller i mange av de norske filmene helt fra stumfilmens dager frem til 1960, hvor han var en av de ledende skuespillere. Han var født i Bergen, og hadde en utpreget  bergensdialekt.
Yongqing
Yongqing (kinesisk: 永清县 ; pinyin:  Yǒngqīng Xiàn) er et fylke i provinsen Hebei i Folkerepublikken Kina. Det er understilt byprefekturet Langfang.
Befolkningen var i 1999 på 375.778.
Kulturminner
En grensetunnel fra Song-dynastiets tid (Bianguan didao yizhi, 边关地道遗址) – den såkalte «underjordiske store mur» ble i 2006 oppført på listen over kulturminner i Folkerepublikken Kina.
Sean Pertwee
Sean Pertwee (født 4. juni 1964 i London, England) er en britisk skuespiller. Han er sønnen av Jon Pertwee, som er mest kjent for ha spilt den tredje Doktoren i Doctor Who. Han har også en søster, som heter Dariel Pertwee. Han hadde en rolle i TV-serien Cadfael. Han spilte i skrekkfilmen Dog Soldiers fra 2002. I 2022 fikk han en rolle i thrilleren The Invitation.
Sean var medeier i produksjonsselskapet Natural Nylon, sammen med Sadie Frost, Jude Law, Jonny Lee Miller og Ewan McGregor.
Hans stemme kan ofte bli hørt i mange forskjellige TV-reklamer og dokumentarer. Han også har også spilt inn stemmer for spillene Medieval: Total War, Killzone og Fire Warrior.
Kutsjerlinskoje
Kutsjerlinskoje (russisk: ) er en innsjø i Altajfjellene i republikken Altaj i Russland. Innsjøen ligger 1 790 moh. og danner et naturlig vannreservoar i Katunelva, nær elvas utspring. Innsjøen er omkranset av fjell som strekker seg opp mot 3 000 moh. Maksimal dybde er 54,8 meter og gjennomsnittlig dybde 30 meter.
Innsjøen er del av naturreservatet Katunskij i De gyldne fjellene, som står på UNESCOs verdensarvliste. Det frekventeres av utrydningstruede dyrearter som snøleoparden, og er også er populært turområde.
Qing (Cangzhou)
Qing (kinesisk: 青县; pinyin:  Qīng Xiàn) er et fylke i provinsen Hebei i Folkerepublikken Kina. Det er understilt byprefekturet Cangzhou.
Befolkningen var i 1999 på 375.356.
Administrative enheter
Storkommuner:
Samferdsel
Kinas riksveier 104 og 105 løper også gjennom Qing. De begynner i Beijing, løper sørover og deler seg etter Dezhou. Riksvei 104 fortsetter da til Jinan, Xuzhou, Nanjing, Hangzhou, Wenzhou og ender opp i Fuzhou, mens 105 løper til Jining, Shangqiu, Jiujiang, Nanchang og Guangzhou, og ender opp i Zhuhai.
Populisme
Populisme (fra latin populus, «folk») er en «ideologi, strategi eller kommunikasjonsform» som beskriver et motsetningsforhold mellom eliter og folket. Populister uttrykker mistillit til det eksisterende politiske system eller den politiske eliten, og lovpriser «sunn fornuft» hos «folk flest. Populistiske bevegelser kjennetegnes av å være moralistiske fremfor doktrinære, basert på holdninger fremfor ideologi, løst organiserte, antiintellektuelle og antielitistiske.
Bakgrunn
Populistiske bevegelser bruker sjelden betegnelsen om seg selv. På 2000-tallet har «populisme» ofte blitt brukt nedsettende om politiske partier eller bevegelser, men har tidligere hatt en mer nøytral eller positiv klang. Den europeiske populismen har vært sterkest knyttet til høyresiden, kalt høyrepopulisme, mens populismen i Latin-Amerika og tradisjonelt USA har vært sterkest knyttet til venstresiden.
Ifølge Tor Bjørklund er ikke populisme en bestemt politisk ideologi, men en type politiske bevegelser som mener de er talerør for folket. Dette kan blant annet gi seg utslag i krav om folkeavstemninger. Ifølge Cas Mudde er populisme kjennetegnet av en oppfatning av at samfunnet er delt i to grupper «det ekte folket» og «den korrupte eliten», og at disse to gruppene er internt homogene og står i motsetning til hverandre. Populismen krever at politikken skal være uttrykk for det ekte folkets vilje. Øyvind Østerud skriver at populisme ikke er en ideologi men en politisk stil kjennetegnet ved mistillit til eliten. En undersøkelse publisert i 2019 viste at i europeiske land med stor oppslutning om populistiske partier var det også mer utbredt vaksinemotstand. Forklaringen er at vaksinemotstand bygger som populisme på grunnleggende mistillitt til eksperter og antatte eliter. Personer med populistisk orientering stoler mindre på vitenskapelige og politiske institusjoner og er samtidig mer tilbøyelige til å tro på konspirasjonsteorier om koronapandemien (ifølge undersøkelse gjort i Østerrike i 2020). Undersøkelser i USA viser at tilhengere av Donald Trump er mer skeptiske til vaksiner enn andre deler av befolkningen i landet og at dette skyldes Trump-tilhengernes tendens til å tro på konspirasjonsteorier.
Historie
På 1800-tallet var populistiske bevegelser i aktivitet både i Russland og i USA. I Russland kjempet populistene for at bøndene skulle få eiendomsrett til jord. De russiske narodnikene var en populistisk bevegelse, ifølge Bjørklund. Den amerikanske populistbevegelsen hadde moderate, sosialistiske trekk og vant på 1890-tallet særlig tilslutning blant bønder, småborgere og deler av arbeiderklassen. Den progressive bevegelsen i USA med People's Party omkring 1900 var antikapitalistisk og hadde stort innslag av bønder med vanskelig økonomi.
Norge
Det populistiske Samfundspartiet ble stiftet i 1933 og fikk sin første representant på Stortinget samme år da Bertram D. Brochman valgt inn fra Bergen. Etter at Brochman falt ut i 1936, ble Sigurd H. Jacobsen fra Nordland valgt inn i 1937, og ble sittende fram til 1945. Brochman hadde økonomiske ideer om å skille mellom fiktivøkonomi og realøkonomi, samt at et land hadde behov for et nasjonalregnskap. Skarpeteig sammenligner Brochmanns populisme med nyere sosialistisk og økologisk basert populisme.
Begrepet kom inn igjen på den politiske arena i 1960-årene og betegnet grasrotbevegelser som stod i sterk opposisjon til etablissementet, med hovedvekt på miljøpolitikk og desentralisering. Til dem hørte i Norge de bredt sammensatte Populistiske arbeidsgrupper (PAG) ble stiftet under EF-striden i Bergen (og senere Tromsø) og Grønt Gras i Oslo. Også de siste kalte seg populister. Populistene stod sterkt blant studentene, og Det Norske Studentersamfund (DNS) var et viktig virkefelt. Våren 1972 vant de studentersamfunnsvalgene både i Oslo, Bergen og (sammen med anarkister) Trondheim. Enkelte populister kalte seg også grønne sosialister.
Kjente norske populister var bl.a. Hartvig Sætra, Ottar Brox og Bjørn Unneberg. For Brox var populisme en hedersbetegnelse og mente det var en motsats til teknokratisk samfunnsplanlegging. Brox hentet betegnelsen fra afrikanske land etter kolonitiden der Nyereres regime i Tanzania og Kenyatta i Kenya ble kalt populistiske. Brox' bok Hva skjer i Nord-Norge? ble et populistisk kampskrift. Hartvig Sætra ga i 1971 ut Populismen i norsk sosialisme. Omtrent samtidig fremhevet Anders Lange det han kalte «sunt folkevett» og fremsto ifølge Bjørklund som en ekte høyrepopulist. Lange kalte seg selv demagog og sammenlignet seg med Martin Tranmæl og Haakon Lie. Bjørklund skriver også at karismatiske ledere og frontfigurer er vanlig i populistiske bevegelser og nevner Carl I. Hagen som eksempel. «Sunn Fornufts Partiet» og «Den Vanlige Manns Parti» ble lansert som navn på det som senere ble Fremskrittspartiet. Høyrepopulismen som Dansk folkeparti er ofte nasjonalt orientert og innvandringskritisk.
Gaurotes virginea
Metallbukk (Gaurotes virginea) er en bille som tilhører familien trebukker (Cerambycidae). I Norge er den meget vanlig på Østlandet. Arten er knyttet til gran og ser ut til å følge dennes naturlige utbredelse.
Utseende
En middelsstor (8–13 mm) trebukk, dekkvingene metallisk blå, bakkroppens underside rød. Arten kan ikke forveksles med noen andre norske biller. Antennene er svarte og nesten så lange som kroppen hos hannen. Hodet er matt svart, omtrent så bredt som langt, fasettøynene nokså små. Pronotum er vanligvis svart hos nordiske eksemplarer, ofte rødt hos mellomeuropeiske. Det er avrundet foran, parallellsidig i den bakre delen uten noen tagg på sidene. Overflaten er kraftig punktert. Dekkvingene har markerte, rettvinklede skuldre og er parallellsidige bak disse til kort før spissen, da de er halvsirkelformet avrundet. Dekkvingene er nær dobbelt så brede som pronotum, metallisk blå med grov punktur. Bakkroppens underside er klart rød. Beina er svarte og middels lange.
Levevis
Larvene utvikler seg under barken på graner (Picea abies) som har vært døde i noen år og har begynt å tørke ut. Trær som er drept av barkbiller ser ut til å være attraktive, men de bør være stående. Larveutviklingen tar to år. De voksne billene kan forekomme tallrikt på blomster av skjermplanter i juni-juli.
Utbredelse
Arten er utbredt i det meste av Europa, men mangler i sørvest, videre finnes den østover like til Stillehavet. I Norge er den meget vanlig på Østlandet og den østlige delen av Sørlandet, og i indre strøk av Trøndelag, mangler derimot helt på Vestlandet. Dette har trolig sammenheng med at gran ikke vokser naturlig her.
Siljanvassdraget
Siljanvassdraget eller Farrisvassdraget er et vassdrag som ligger i Larvik, Siljan, Porsgrunn og Skien kommuner i Vestfold og Telemark og Kongsberg kommune i Viken. Vassdraget domineres av innsjøen Farris, som har utløp via Farriselva til Larviksfjorden. Farris har en rekke tilløp, men de fleste er små bekker. De to hovedtilløpselvene er Rekua og Siljanelva. Rekua ligger i Porsgrunn og Skien, mens Siljanelva, som er mange ganger større, ligger i Siljan, med de øverste tilløpselvene på sørsida av Skrimfjella i Kongsberg.
Det ligger en rekke mindre kraftverk langs vassdraget, og flere av de største innsjøene, deriblant Farris, er regulert. Vassdraget ble i 1973 vernet mot ytterligere kraftutbygging i Verneplan I for vassdrag.
Elver i Siljan- /Farrisvassdraget
Hver linje inneholder elvas navn og hvor den munner ut. Sideelver er innrykket i forhold til hovedelva. Sideelver er listet i den rekkefølge de munner ut i hovedelva, regnet fra munningen til kilden.
Gucheng (Hengshui)
Gucheng (kinesisk: 故城县 ; pinyin:  Gùchéng Xiàn) er et fylke i provinsen Hebei i Folkerepublikken Kina. Det er understilt byprefekturet Hengshui.
Befolkningen var i 1999 på 451.447.
Kulturminner
Qinglintempelets pagode (Qinglin si ta, 庆林寺塔) ble i 2006 oppført på Folkerepublikken Kinas liste over kulturminner.
Administrative enheter
Storkommuner:
Kommuner:
The Kendalls
The Kendalls var en countrymusikk-duo som besto av Royce Kendall (født 25. september 1927 i St. Louis, Missouri, USA – død 22. mai 1998) og hans datter Jeannie Kendall (født 30. oktober 1954 i St. Louis, Missouri). Duoen ga ut 16 album i tidsrommet fra 1969 til 1998. På Billboard country singles listen fikk de tre hits som gikk helt til topps: "Heaven's Just a Sin Away" (1977), "Sweet Desire" (1978) og "Thank God for the Radio (1984)".
The Kendalls ble dannet i 1969. Duoen turnerte, opptrådte og ga ut flere album fram til 1998 da Royce Kendall døde. Jeannie fortsatte deretter som soloartist.
Bernhard Færøyvik
Bernhard Færøyvik (født 17. januar 1886 i Solund, død 26. oktober 1950 i Bergen) var en norsk lærer, båtgransker, kysthistoriker og statsstipendiat.
Hans far var fiskerbonde, og Bernhard var selv i båt fra barnsben av. Han tok artium i Bergen 1909, krigsskolen i 1910 og eksamen ved Volda lærarhøgskule 1912. Han var deretter lærer i Volda til 1917, ved Baldersheim middelskole, Bergen 1917-19 og overlærer ved Tanks skole, Bergen 1919-1947.
Ved siden av arbeidet i skolen var Færøyvik tidlig opptatt av sitt livsverk, registrering av gamle båttyper og gammel fartøybyggingskunst. Han fikk sitt første stipend i 1925 fra Universitetet i Oslo, og senere fra kirkedepartementet, fra Nansenfondet og fra andre forskningsfond. Han ble utnevnt til statsstipendiat i 1938, og fra 1947 var han ansatt som konservator i sjøbruk ved en særlig opprettet stilling. På 1920-tallet studerte han båter fra Nordfjord, Sunnfjord og Sogn. Senere studerte han i de østlandske elvedalførene, og langs hele kysten opp til Finnmark. Hans første avhandling fra 1928 ble av Sjøfartsmuseets direktør Kristian Kielland karakterisert som «de første virkelig helt førsteklasses oppmålingstegninger av norske åpne båttyper som er offentliggjort i norsk vitenskapelig litteratur».
Hans enke Aletta Færøyvik (1890–1955) og sønn Øystein Færøyvik (født 1917) forvaltet hans arbeid med entusiasme og offentlige stipend, og det meste av Bernhard Færøyviks Samlinger er nå tilgjengelig ved Norsk Maritimt Museum (tidligere Norsk Sjøfartsmuseum).
Karl VII av Det tysk-romerske rike
Karl VII Albrecht (født 6. august 1697 i Brussel, død 20. januar 1745 i München) av huset Wittelsbach var kurfyrste av Bayern og tysk-romersk keiser fra 24. januar 1742 til sin død i München i 1745.
Brouwersdemningen
Brouwersdemningen (ned.: Brouwersdam) ble bygget for å beskytte deler av de nederlandske øyene Goeree-Overflakkee i provinsen Zuid-Holland og Schouwen-Duiveland i provinsen Zeeland mot springflo og ekstremt høyvann. Brouwersdemningen er den syvende av fjorten demninger som inngår i Deltaprosjektet (ned.: Deltawerken). Den er 6,5 km lang, og stenger forbindelsen mellom den tidligere fjorden Brouwershavense Gat og Nordsjøen. Fjorden var 30 meter dyp på det laveste punktet. Demningen ble påbegynt i 1962, og da den ble opplevert i 1971 ble vestsiden av fjorden Grevelingen stengt, østsiden var stengt av Grevelingendemningen. Nederland hadde blitt en ny, kunstig, innsjø rikere – Grevelingenmeer. Ved åpningen av demningen i 1971 ble også en hovedvei mellom provinsene åpnet, riksvei N57.
Kusuo Kitamura
Kusuo Kitamura (født 9. oktober 1917, død 6. juni 1996) var en japansk svømmer som deltok i de olympiske leker 1932 i Los Angeles.
Kitamura ble olympisk mester i svømming under OL 1932 i Los Angeles. Han vant 1500 meter fri, med tiden 19.12,4 som var ny olympisk rekord, foran sin landsmann Shozo Makino.
Brouwersdemningen
Da arbeidet begynte i 1962, var Brouwersdemningen en av de mest komplekse demningene som ble bygget. Akkurat som Grevelingendemningen ble sett som en øvelse for Brouwersdemningen, var denne en øvelse for Oosterscheldekeringen som ville kreve enda mer av konstruktører og entreprenører. Igjen måtte ulike byggemetoder tas i bruk. Takket være forholdene ble demningen delt i tre prosjekter: sandbankene Middelplaat og Kabbelaarsplaat ble gjort til en banke; deretter ble stykket mellom Moermond på Schouwen-Duiveland og den nye sandbanken og stykket mellom den nye sandbanken og Goeree-Overflakkee stengt samtidig. Mellom Moermond og sandbanken skulle en demning av betongblokker legges, mens den andre delen skulle stenges med caissons. På slutten av 1971 var demningen ferdig, og forbindelsen mellom Grevelingen og Nordsjøen var brutt.
Ti år senere ble en sluse, Brouwerssluis, bygget inn i demningen, slik at saltvann kunne komme inn i Grevelingenmeer. Slusen var ferdig 1. juni 1978, og takket være denne gikk flora og fauna langsomt tilbake fra å være en brakkvannsbiotop til å bli en saltvannsbiotop igjen.
Design og konstruksjon
Viktige egenskaper for denne demningen var at den måtte beskytte øyene Goeree-Overflakkee og Schouwen-Duiveland mot springflo, noe som dikterte at demningen måtte plasseres så langt vest som mulig. Etter at flere løsninger hadde blitt diskutert, falt valget på den som bød: Dette førte til at ble Brouwersdemningen lagt fra Moermond på Schouwen-Duiveland via sandbankene Middelplaat og Kabbelaarsplaat til et punkt sydvest for Ouddorp på Goeree-Overflakkee. Valget ble godkjent av staten 25. september 1962.
Mellom sandbankene var det et smalt og grunt sund, dette valgte man å stenge ved å dumpe sand. Dermed var det kun to åpninger igjen å stenge: i det nordlige ville man bruke caissons og det sydlige skulle stenges med betongblokker som ble brakt på plass ved hjelp av en kabelbane – akkurat som det ble gjort ved byggingen av Grevelingendemningen. Strømmen kunne gi problemer, for å unngå dette valgte man å stenge begge åpningene på samme tid. Slik ville ikke en av dem bli vanskeligere å bygge ved at strømningsforholdene ble endret. På slutten av 1971 var dammen ferdig.
Nordlig del, De Kous i Springersdiep
Passasjen som skulle stenges var 800 meter bred og 10 meter dyp, og man begynte å arbeide på denne delen mens den sydlige delens kabelbane ble bygget. Først ble en to meter høy "terskel" av sten lagt, slik at omtrent en tredjedel av passasjen ble stengt. Deretter ble caissons (firkantete, hule betongkasser) plassert på terskelen. Totalt ble 14 caissons bygget, 12 som skulle stenge gjennomstrømningen og to som ble tilpasset landfestene. De tolv som ble senket i sundet var hver 18 meter bred, 16,2 meter høy og 68 meter lang. Dessuten var det seksten åpninger som var fem meter brede i hver caisson, fire i sideveggene og tolv under. Disse ble midlertidig tettet under slepingen, og da den skulle senkes ble lukene fjernet. Ved senkningen av caissonene var det kritisk at de ble lagt med en toleranse på omtrent en centimeter.
Forandringer i biotopen
Etter at demningen ble stengt i 1971 ble det slutt på innflytelsen flo og fjære hadde på flora og fauna i og rundt Grevelingenmeer. Fugler som pleide søke smådyr på sandplatene ved lavvann, forlot området. Små skalldyr begynte allerede etter få dager å dø, akkurat som saltvannsplantene. Etter to uker fant man råtnende planter og dyr i vannet og langs alle strendene. Denne massedøden førte til at det ble mindre og mindre oksygen i vannet. Det som var, ble brukt av råtningsprosessene. Livet i sjøen var det som det gikk hardest utover, men det var også synlig over vannet. For eksempel tørket leirbankene som tidligere kun ved lavvann var synlige ut, og etterhvert ble de bokstavelig talt tatt av vinden da den tørre sanden blåste bort. For å forhindre dette ble blant annet ulike gressorter sådd, og busker plantet. Etter en tid viste det seg at selv om det i begynnelsen ikke så positivt ut for mange sorter dyr og planter, har det snudd seg. Noen sorter finnes ikke lengre i Grevelingenmeer, de har måttet vike for nye sorter.
Helge Sander
Helge Mølsted Sander (født 27. august 1950 i Herning) er en dansk politiker (V). Han var medlem av Folketinget 1984–1998 og 2005–2011, og satt i Anders Fogh Rasmussen og Lars Løkke Rasmussens regjeringer som vitenskaps-, teknologi- og utviklingsminister 2001–2010.
Brouwersdemningen
Sluse
Siden Grevelingen hadde blitt skilt fra Nordsjøen i 1971 ble vannet langsomt mindre salt, men senere ble det bestemt at Grevelingenmeer skulle forbli saltvann. Dette førte til at man i 1978 rev en del av demningen og bygget en sluse der isteden. Slusen er konstruert slik at fisker kan migrere til og fra Nordsjøen. Den er bygget opp av to 195 meter lange betong"bokser", og en like lang sluse for fisk.
Helge Sander
Etter realskolen i Aulum i 1968 gikk han i lære som journalist i Herning Folkeblad i tre år. Sander var journalist i Jyllands-Posten 1972–1973, arrangementssjef i A/S Herning-Hallen 1973–1977, direktør i fotballklubben Herning Fremad 1978–1979, sekretariatsleder i Divisionsforeningen for fodbold 1978–1979 samt markedskonsulent i Carlsberg A/S 1982–1987.
Før han ble valgt til Folketinget, begynte han sin politiske løpebane som formann i Venstres Ungdom i Herning 1969–1971. Han var medlem av Herning kommunestyre 1974–1979 og 1994–2001, herunder borgermester 1998–2002.
Brouwersdemningen
Rekreasjon
Midtveis på demningen ligger Port Zelande, et område med havn for lystbåter og utleiehytter. En populær sport som utøves på begge sider av demningen er vindsurfing.
Borgundtunnelen
Borgundtunnelen er en tunnel på europavei 16 i Lærdal kommune. Tunnelen er 3,053 meter lang og går mellom Øygard og Lo i Borgund forbi Vindhella.
Det første påhogget til tunnelen ved Øygard ble gjort i 2001 i forbindelse med byggingen av Øygardsbrui (74 meter), som leder rett inn i tunnelen. Da brua var ferdig, fortsatte byggingen av tunnelen i september 2002, gjennomslaget var i juni 2003 og tunnelen ble åpnet 6. juli 2004. Den erstattet et smalt og svingete veiparti i Lærdalen. Sammen med Seltatunnelen (åpnet 2003) kortet Borgundtunnelen inn veien med 5 km.
1305 Pongola
1305 Pongola er en hovedbelteasteroide. Den ble oppdaget 19. juli 1928 av Harry Edwin Wood ved Union Observatory i Johannesburg.
Severina Vučković
Severina Vučković (født 21. april 1972, i Split, Jugoslavia, nå Kroatia) er blant annet kjent for at hun deltok i Eurovision Song Contest 2006 med sangen «Moja Štikla». Hun endte på 13.-plass. Hun begynte sin musikalske karriere i 1989.
Singler
En del av de singler, enkeltsanger, som Severina kanskje er mest kjent for, er blant annet «Moja Štikla», «Gas Gas», «Lola» og «Brad Pitt (Noćni klub)».
Pizzagjengen
Pizzagjengen (orig:Two Guys, a Girl and a Pizza Place) er en amerikansk komiserie som gikk på ABC fra 1998 til 2001. Serien handlet om ungkarene Peter «Pete» Dunville (Richard Ruccolo) og Micheal «Berg» Bergen (Ryan Reynolds), som arbeidet på den lokale pizzasjappa, samt venninnen deres Sharon Carter (Traylor Howard), som arbeidet for et kjemikaliefirma hun egentlig hatet. Handlingen foregikk i Boston i USA. Andre sentrale karakterer var Bill (eieren av pizzasjappa), Melissa (dama til Pete) og Mr. Bauer, som alltid drømte at han var i en film.
I Norge ble serien vist på TV 2 fra 1999. Den ble sendt i reprise på TV 2 Zebra og senere på TV 2 Humor.
På engelsk het serien «Two Guys, a Girl and a Pizza Place» som kom av at det var to gutter og en jente i hovedrollene. Seriens navn ble senere endret til«Two Guys and a Girl». I de første sesongene av Pizzagjengen, fant handlingen sted på den lokale pizzasjappa hvor samtlige jobbet. Men i de senere sesongene hadde ikke handlingen noe med pizzasjappa å gjøre.
Kreis Klingenthal
Kreis Klingenthal var en Landkreis som eksisterte i Bezirk Karl-Marx-Stadt i Den tyske demokratiske republikk. Kretsen ble opprettet i 1952 fra deler av de tidligere kretsene Amtshauptmannschaft Oelsnitz og Amtshauptmannschaft Auerbach.
Kreis Oelsnitz
Fra 1990 til 1995 fortsatte den å eksistere som Landkreis Oelsnitz innenfor Fristaten Sachsen. Den 1. januar 1996 ble den slått sammen med Landkreis Auerbach, Landkreis Klingenthal, Landkreis Reichenbach og Landkreis Plauen til den nye Vogtlandkreis.
Kreis Klingenthal
Fra 1990 til 1996 fortsatte den å eksistere som Landkreis Klingenthal innenfor Fristaten Sachsen. Den 1. januar 1996 ble den slått sammen med Landkreis Auerbach, Landkreis Oelsnitz, Landkreis Reichenbach og Landkreis Plauen til den nye Vogtlandkreis.
Izumi Kanai
Izumi Kanai (金井泉, Kanai Izumi) er en person i romanen Battle Royale, mangaserien og filmen med samme navn. I filmen blir hun spilt av Tamaki Mihara.
Før spillet
Izumi Kanai er en av tredjeårsstudentene ved Shiroiwa Ungdomsskole. Hun var datter av en statlig ansatt, og vokste opp i en velstående familie, men var likevel en jordnær og vennlig person. I boka var Yutaka Seto forelsket i henne, men hun visste ikke noe om det.
Under spillet
Izumi får strupen skåret over av Kazuo Kiriyama ved sørspissen av øya, sammen med flere andre elever.
I mangaen blir hun tatt som gissel av noen medlemmer av Kazuos gjeng som planlegger å voldta henne; Izumi blir skutt og drept av Kazuo. I filmversjonen er hun selv et av gjengmedlemmene (men Kiriyama er ikke gjengleder). Sammen med Mitsuru Numai, Hiroshi Kuronaga, Ryuhei Sasagawa, og Sho Tsukioka, konfronterer de Kiriyama og beskylder ham for å være spion for Takeshi Kitano. Alle blir drept av Kiriyama.
List of Battle Royale characters Personnages de Battle Royale
Jinghai
Jinghai (kinesisk: 静海区; pinyin:  Jìnghǎi Qū) er et bydistrikt i byprovinsen Tianjin i Folkerepublikken Kina.
Befolkningen var i 1999 på 507.502.
Samferdsel
Kinas riksveier 104 og 105 løper også gjennom Jinghai. De begynner i Beijing, løper sørover og deler seg etter Dezhou. Riksvei 104 fortsetter da til Jinan, Xuzhou, Nanjing, Hangzhou, Wenzhou og ender opp i Fuzhou, mens 105 løper til Jining, Shangqiu, Jiujiang, Nanchang og Guangzhou, og ender opp i Zhuhai.
David Tomlinson
David Cecil MacAlister Tomlinson (født 7. mai 1917, død 24. juni 2000) var en britisk skuespiller. Han er kjent for sin rolle som George Banks i Mary Poppins, der Julie Andrews hadde hovedrollen. Andre filmer inkluderer På to hjul i svingen fra 1968 og Hokus pokus kosteskaft fra 1971. I sistnevnte film spilte han sammen med Angela Lansbury.
Tomlinson pensjonerte seg fra skuespillerlivet i 1979. I 1990 utkom hans selvbiografi, Luckier Than Most. Tomlinson var gift med Audrey Freeman fra 17. mai 1953 til han døde i 2000. Sammen fikk de fire gutter: David jr., William, Henry og James. Tomlinson døde mens han sov, etter å ha vært rammet av flere hjerneslag den siste tiden.
Katie Couric
Katherine Anne «Katie» Couric (født 7. januar 1957) er en amerikansk journalist og forfatter. Hun er spesialkorrespondent for ABC News, og bidrar til TV-nettverkets flaggskipsending ABC World News, samt Nightline, 20/20, Good Morning America, This Week og andre nyhetsproduksjoner. Den 10. september 2012 ble hennes eget talk show Katie, som blir produsert av Disney-ABC Domestic Television og sendt i syndikering, lansert.
Couric har tidligere vært ankerkvinne i CBS Evening News og NBC News' Today. Courics første bok, The Best Advice I Ever Got: Lessons from Extraordinary Lives, var en The New York Times-bestselger.
Couric har fått kritikk for å legitimere irrasjonell skepsis mot HPV-vaksine.
Årets avistegning
Årets avistegning, Avistegnerprisen eller Årets avistegner er en utmerkelse som går til tegneren av fjorårets beste norske avistegning. Prisen ble innstiftet av Mediebedriftenes Landsforening, Norsk Journalistlag og Norsk Redaktørforening i 1997. Fra 2003 blir prisen delt ut bare hvert annet år. Fra 2022 deles prisen ut årlig.
Kreis Auerbach
Kreis Auerbach var en Landkreis som eksisterte i Bezirk Karl-Marx-Stadt i Den tyske demokratiske republikk. Kretsen ble opprettet i 1952 da deler av den tidligere kretsen Amtshauptmannschaft Auerbach ble skilt ut som Kreis Klingenthal og Kreis Reichenbach.
Barbuelva
Barbuelva er ei elv i Arendal kommune i Agder. Den ligger nær Arendal sentrum og renner fra Langsævannet til Barbubukt og Tromøysund. Barbuelva er hovedelva i Barbuvassdraget, og Langsævannet er gjennom den korte Rånakanalen forbundet med det større Longumvannet, som igjen har tilsig bl.a. fra Jovannet og Krakstadvannet. Flere små vann øst for Granestua dreneres også gjennom Barbuvassdraget.
Historie
Fra Langsæ til Barbubukt har Barbuelva fire fossefall, av ulik størrelse, som vi vet har blitt intenst utnyttet fra 1600-tallet av. Barbu Jernverk fikk kraft til å drive blåsebelger og jernhammer fra denne elva, siden har det vært sagbruk og møller som har fått kraft fra elva.
Flere møllebruk lå ved elva på 1800-tallet: Langsæ mølle, Stampemøllen, Nedre mølle og Stormøllen. Nedre mølle har gitt navn til Mølleheia og til en stump av fylkesvei 410 som heter Møllebakken.
Elva ble noe omlagt før 1908 for å gi plass til Arendal jernbanestasjon.
Fiske
Elva er gyteplass for sjøørret.
Mariager Fjord
Mariager fjord er med sine ca. 35 km Danmarks nest lengste fjord; bredden varierer mellom 4½ km på det bredeste og 250 m på det smaleste ved Hadsund. Fjorden har et areal på ca. 47 km² og en dybde på opp til 30 m. Fjorden danner sydgrense for Himmerland og nordgrense for Kronjylland. Fjorden er en terskelfjord og har derfor begrenset vannutskifting. I varme somre har det forekommet oksygenmangel og fiskedød.
Josef II av Det tysk-romerske rike
Josef II (ty. også Joseph, ungarsk József, tsjekkisk Josef, slovakisk Jozef; født 13. mars 1741, død 20. februar 1790) var tysk-romersk keiser fra 1765 til 1790. Han var eldste sønn av keiser Frans I Stefan og Maria Teresia av Østerrike. Josef var en av de såkalte opplyste monarker.
Josef II var gift to ganger, først med Maria Isabella, datter av Philip, greve av Parma. Etter hennes død den 27. november 1763 ble det arrangert et politisk ekteskap med Maria Josepha (død i 1767), datter av Charles Albert, kurfyrste av Bayern (keiser Karl VII av det tysk-romerske rike). Det andre ekteskapet var ekstremt ulykkelig. Josef fikk ingen barn, og ble etterfulgt av sin bror Leopold II.
Frans I Stefan av Det tysk-romerske rike
Frans I Stefan (født 8. desember 1708, død 18. august 1765) var tysk-romersk keiser og storhertug av Toscana. Som Franz III var han også hertug av Lothringen.
Liv
Han ble født i Nancy i Lothringen som sønn av hertug Leopold Joseph av Lothringen og hans kone Elisabeth Charlotte, datter av Phillippe I av Orléans. Hans bestemor Eleanore var datter av keiser Ferdinand III og gift med hans bestefar hertug Karl Leopold av Lothringen. Keiser Karl VI tilgodeså sin familie, som i tillegg til å være hans fettere og kusiner, hadde tjent Østerrike med utmerkelse. Han bestemte seg for å gi bort sin datter Maria Theresia til Franz' eldre bror Clement. Da Clement døde adopterte keiseren hans yngre bror som sin fremtidige svigersønn. Franz vokste opp i Wien, med Maria Theresia og i forståelse med at de skulle giftes en gang. I løpet av denne tiden oppsto også en virkelig forelskelse mellom dem.
Hertug av Lothringen
15 år gammel ble han etablert i det schlesiske hertugdømmet Teschen, som hadde blitt mediatisert og gitt til hans far av keiseren i 1722. Han etterfulgte sin far som hertug av Lothringen i 1729, men keiseren, som ønsket å kompensere den polske kongen for tapet av hans egen krone ved slutten av Den polske tronfølgekrig, overbeviste ham om å bytte Lothringen mot storhertugdømmet Toscana.
Tysk-romersk keiser
Den 12. februar 1736 ble Franz og Maria Theresia gift, og de levet et stykke tid i Firenze, da han etterfulgte den tidligere storhertugen, den siste av huset Medici. Hans kone sikret hans valg som tysk-romersk keiser den 13. september 1745, som etterfølger til Karl VII, og hun gjorde ham til viseregent over hennes arveland. Franz hadde ikke noe imot å overlate mye av makten til sin kone, som i realiteten styrte de kompliserte østerrikske besittelsene. Han døde plutselig på vei hjem fra operaen i Innsbruck den 18. august 1765.
Barn
Franz I og Maria Theresia fikk seksten barn; det nest yngste var den fremtidige dronningen av Frankrike, Marie-Antoinette. Han ble offisielt etterfulgt av sin eldste sønn Joseph II, selv om den virkelige makten forble hos hans kone. En annen av hans sønner var keiser Leopold II.
For velferdsstaten
For velferdsstaten er en norsk paraplyorganisasjon, opprettet i 1999, som arbeider for å opprettholde og videreutvikle velferdsordninger nasjonalt og en politikk for å utjevne økonomiske og sosiale forskjeller internasjonalt. Organisasjonen ønsker å erstatte markedsliberalistisk politikk med en demokratisk velferdspolitikk som gir de enkelte land handlingsrom til å sikre grunnleggende goder som arbeid, vann, mat, utdanning og helsetjenester til hele befolkningen, og arbeider derfor mot internasjonale avtaler og institusjoner som bidrar til privatisering og markedsorientering av velferdstjenester.
Daglig leder er Linn Herning.
Tatsugo Kawaishi
Tatsugo Kawaishi (født 17. desember 1911 i Hiroshima, død 17. mars 1945) var en japansk svømmer som deltok i de olympiske leker 1932 i Los Angeles.
Kawaishi vant en olympisk sølvmedalje i svømming under OL 1932 i Los Angeles. Han kom på andreplass på 100 meter fri bak sin landsmann Yasuji Miyazaki.
Håvard Gimse
Håvard Gimse (født 15. september 1966) er en norsk klassisk pianist fra Kongsvinger. Gimse er utdannet ved Norges musikkhøgskole, Mozarteum i Salzburg og Musikkhøgskolen i Berlin. Han har mottatt en rekke priser, og har siden 1992 gitt ut mer enn 30 album, blant annet for NAIM, Naxos, Sony, Chandos og Simax.
Han er bror av cellist Øyvind Gimse.
Stee
Stee (gammelnorsk «steði», elvebredd) er et tettsted i Vestre Slidre. Stee ligger innerst i Slidrefjorden.
Her finnes Lomen kraftverk med fallhøyde 307 meter. Arnelund daglegvare som driver med tradisjonsbakeri har hatt sammenhengende handel siden 1885. Vei mot Lomen kirke fra 1914.
Dąbiesjøen
Dąbiesjøen (polsk: Jezioro Dąbie eller Jezioro Dąbskie, tysk: Dammscher See) er en innsjø i deltaet til elva Oder i Szczecin nordvest i Polen. Det er Polens fjerde største innsjø. Tidligere var innsjøen en del av Stettiner Haff, men er nå blitt avskåret fra lagunen av Ina-deltaet.
Det finnes en god del fiskearter i sjøen, som abbor og ål. I øst grenser sjøen til jordbruksområder. Det fører til at gjødsel og kjemikalier som brukes i landbruket dreneres ut i sjøen. Det er også problemer med utslipp av kloakk.
Chappie
Chappie (stilisert som CHAPPiE) er en amerikansk science fiction-film regissert av Neill Blomkamp. Manuset som er skrevet av Blomkamp og Terri Tatchell, er basert på Blomkamps kortfilm Tetra Vaal fra 2004. Filmen har blant andre Sharlto Copley, Dev Patel, Hugh Jackman og Sigourney Weaver i rollene.
1307 Cimmeria
1307 Cimmeria er en hovedbelteasteroide og går i bane innenfor asteroidefamilien Flora. Den ble oppdaget 17. oktober 1930 av Grigoriy N. Neujmin ved Krim-observatoriet i Simeiz på Krimhalvøya.
Vest-Oder
Vest-Oder (polsk: Odra Zachodnia, tysk: Westoder) er den vestlige greina av den nedre delen av elva Oder nær Szczecin i Polen. Den ligger ved grensa til Tyskland og munner ut i Stettiner Haff (Oderlagunen).
Aleksej Jagudin
Aleksej Konstantinovitsj Jagudin (russisk: Алексей Константинович Ягудин; født 18. mars 1980 i Leningrad) er en russisk kunstløper. Han vant gull i herrenes kunstløp under Vinter-OL 2002, og har i tillegg vunnet VM fire ganger og EM tre ganger.
Den palestinske frigjøringshæren
Den palestinske frigjøringshæren (PLA) ble opprettet som den militære grenen av Palestinas frigjøringsorganisasjon (PLO) i 1964, med formål å kjempe mot Israel. Hæravdelingen har aldri vært under effektiv kontroll av PLO, men har heller blitt kontrollert av dens vertsmyndigheter.
Umiddelbart etter opprettelsen av frigjøringshæren under den arabiske ligaens toppmøte i Alexandria i 1964, var PLO (den gang ledet av Ahmad Shukeiri) effektivt under kontroll av de arabiske statene, spesielt fra Gamal Abdel Nasser og Egypt. Palestinerne fikk ikke uavhengig kontroll over organisasjonen før Yasser Arafats Fatah-fraksjon tok makten fra de Nasser-støttede palestinere i 1968 og 1969. PLA ble offisielt opprettet i 1964 som PLOs væpnede fløy.
Rukum (distrikt)
Rukum er et av de 75 administrative distriktene i Nepal.
Den palestinske frigjøringshæren
Organisasjonen var bemannet av palestinske flyktninger under kontroll av vertslandene, som skulle gjennomføre deres militærtjeneste i disse enhetene i stedet for i vertslandenes opprinnelige væpnede styrker. Formelt falt PLA under kommando av PLOs militær-avdeling, men i praksis gav ingen av de involverte regjeringene kontrollen til PLO. Fra et tidlig tidspunkt ble PLA spesielt påvirket av Syria. PLA ble opprinnelig organisert i tre forskjellige brigader, oppkalt etter historiske slag:
Rukum (distrikt)
Rukum-distriktet ligger Rapti sone i Midtvestregionen, og regnes til Nepals åsdistrikter.
Den palestinske frigjøringshæren
PLA var relativt godt utstyrt og trent, og hadde til og med rustning. Deres materiell hadde for det meste sin opprinnelse fra Sovjetunionen. PLA ble aldri utplassert i form av en enkelt kamp-enhet for PLO, men i stedet ble elementer brukt som støtte-styrker for å hjelpe andre enheter. PLA-brigader kjempet under seksdagerskrigen i 1967 som en del av de egyptiske og syriske militærene. I 1968 ble Popular Liberation Forces (arabisk: quwwat at-tahrir ash-sha'biyya) bedre kjent som "Yarmouk Brigade" etablert innenfor PLA. De gjennomførte kommandoaksjoner mot israelske styrker på Gazastripen, som var okkupert av israelske styrker.
I løpet av Yom Kippur-krigen og den libanesiske borgerkrigen kom PLA til å bli brukt som politisk dekning av vertsregjeringene - spesielt fra Syria. PLA-enheter så også kamp i løpet av Yom Kippur-krigen i 1973, og kjempet både ved den syriske og den egyptiske fronten. Fra 1973 ble PLA effektivt en del av den syriske hæren. Det egyptiske PLA ble også utplassert i Libanon i 1976, etter at den palestinske lederen Yassir Arafat hadde henvendt seg til den egyptiske presidenten Anwar Sadat, for å reparere forholdet skadet av Sadats fredsskapende forsøk med Israel.
Rukum (distrikt)
Rukum grenser mot Jajarkot i vest, mot Dolpa i nord, langs den nordligste delen av østgrensa mot Myagdi, og langs den sørligste delen av østgrensa mot Baglung. Langs den østligste delen av sørgrensa grenser distriktet mot Rolpa, og langs sørgrensa lengst i vest mot Saylan.
Rukum inneholder 43 landsbyutviklingssoner og ingen bykommuner.
Det er anslått at i Rukum hører 65% av befolkninga til den nasjonale minoriteten magar. I de nordlige åsene er det et sterkt innslag av kham magar. De er ei egen undergruppe av magar-folket med språklige og religiøse særegenheter, bl.a. sterke innslag av shamanisme.